Всяко 3-то дете в България с наднормено тегло – LexMedica News
„Средно около 30% от децата в страната са с наднормено тегло и 13% със затлъстяване. Като причини сдружението отчита лошите хранителни навици в комбинация със заседнал живот. Децата на възраст между 6 и 9 години стоят по 25 часа седмично пред екрана, независимо дали е телевизор, компютър или смартфон. За сравнение техните връстници от Холандия и Белгия се застояват по 14 часа“, отбеляза доц. Светослав Ханджиев от БАСОРД.
България е една от страните в ЕС с висока честота на наднорменото тегло и затлъстяването в ранна детска възраст, заедно с Гърция, Чехия и Великобритания. Това отчетоха на пресконференция от Българското сдружение за проучване на затлъстяването и съпътстващите го заболявания (БАСОРД), коeто за шести път проведе кампания срещу детското затлъстяване, предаде БГНЕС. Като положителна тенденция се забелязва, че през последните години децата ни консумират все повече плодове и зеленчуци, което ни нарежда на второ място в ЕС. Диетолозите с радост отчитат и че като цяло се забелязва подобряване на хранителните навици. Препоръката към родителите е най-малките да стоят до 40 минути пред екран, а юношите – до 3 часа на ден. Задължително трябва да има поне 10-минутна почивка. С цел превенция на здравето БАСОРД организира в Албена „Училище за здраве – за деца, учители и родители“ под патронажа на Здравното министерство. Досега през годините в кампанията са участвали 560 родители, които са научени на принципите на здравословния начин на живот, балансирано хранене и полезна физическа активност.
Tags: децазатлъстяване
Next story БЛС с позиция срещу един „Здравен емигрант“
Previous story Случай на бруцелоза в Дупница
Ще влезе ли Синдром на Силвър – Ръсел в списъка на редките заболявания